  Виталий Пронин Ӵошен - со укыр. Реж. Леа Фазер.11-тӥ куарусёнэ удмурт кылын француз кинолэн фестивалез азьланьтӥськиз. Возьматэмын вал Клод Шаброльлэн «Лек сяська» фильмез. Ижысь удмурт егитъёсты но кунгож сьӧрысь лыктэм удмурт кыллы дышетскисьёсты сяна, шумпотыса адӟим «Кенеш» журналын ужась Галина Романоваез но.Француз фестивальлэсь удмурт показъёссэ радъясьлы Алексей Шкляевлы бадӟым тау удмурт культураез европейскоезлы матын карыны тыршемез но удмуртъёсты вордскем кылзы пыр Франциысь туала тунсыко лулчеберетэн тодматэмез понна.Фильмысь французъёс вераськизы удмурт кылын Дарали Лелилэн куараеныз. Киносеанс мыныку, текстэз Алёна аслаз манереныз лыдӟиз, киное удмурт шӧм пыртӥз.Берыктон ласянь шуггес, вылды. Берыктӥсьлэн удмурт кылын лыдӟиськемез уг тырмы, тунсыко чебер удмурт кылъёсты кутыны уг быгаты. Яке берыктӥсьёс малпаськытэк, мылкыдтэк ужало - соиз ачиз адями бордысь потэ. Радъяны быгатӥсь но кулэ. Соиз но зэм.Лулчеберетъя министерстволэн планъёсаз пыртоно та ужрадэз. Сыӵе малпан куриське ук!Туннэ ӝыт фестивальлэн берпуметӥ возьматонэз ортчоз. Возьмаськом «Дружба» кинотеатрын 20.30 часын. Нылкышно-режиссёрлэн Леа Фазерлэн «Ӵошен — со укыр» фильмез туала француз семья кусыпъёс сярысь маде. Теги: АлексейШкляев Берыктонлуд ДаралиЛели  